Аурыс драматə театр аиҳабы Иракли Хынҭəба ипресс-конференциа
30.05.2017
Фазиль Искандер ихьӡ зху аурыс драматә театр имҩаҧнагахьоу ауснагӡатәқәа рлыҵшәақәеи, аҧхьаҟа ахәаҧшцәа идырбахо ақәыргыламҭақәеи ртәы дазааҭгылеит атеатр аиҳабы Иракли Хынҭба аҧсуа телехәаҧшраҿы имҩаҧысыз апресс-конференциаҟны.
Апресс-конференциаҿы Иракли Хынҭба дазааҭгылеит аурыс драматә театр жьҭаарамза зеижә, ҩнызқьи жәаф шықәса инаркны атеатр асценаҿ ахәаҧшцәа ишдырбаз хыҧхьаӡара рацәала еиуеиҧшым ақәыргыламҭақәа. «Дара ақәҿиара дуқәа рымоуп, атеатр аҭааҩцәа бзиа ибаны иахәаԥшуеит», - ҳәа азгәеиҭеит Хынҭәба. Иара инаҵшьны иазгәеиҭеит, аурыс драматә театраҿы имаҷым аиҭакрақәа. Иахьатәи аамҭазы аурыс драматә театр зегь реиҳа ахәаҧшцәа зҭаауа акы акәны иҟоуп. Егьырҭ ашықәсқәа ирҿурҧшуазар, арҭ арбагақәа акыр еиҳауп, ахәаҧшцәа рхыҧхьаӡара фынтә еиҳахеит, ҳәа азгәеиҭеит Хынҭәба. Аурыс Драматә театр аусура убас еиҿкаауп, иҳәеит иара, иқәдыргылараны иҟоу аспектакльқәа рсиа ҩ-мыз ҧхьаҟа ишьақәдырҕәҕәоит.
Рашәарамза иалагӡан Иракли Хынҭəба иажәақәа рыла, ахәаҧшцәа идырбахоит, имаҷымкәа ақәыргыламҭақәа. Уажәтәи аамҭазы артистцәа рҽазыҟарҵоит Кен Лиудвиг икомедиа «Примадонна». Уи апримиера мҩаҧысоит рашәарамза 15-16 рзы.
Апресс-конференциаҿы Иракли Хынҭәба убасгьы дазааҭгылеит атеатр аҧхьаҟа ишьҭоу аусқәа ртәгьы, РУСДРАМ ахыбраҿы 2018 шықәсазы ишазҧхьагәаҭоу хкы рацәала ақәыргыларақәа. Урҭ рықәыргыларазы ааҧхьара рымоуп Аҧсны анҭыҵтәи арежессиорцәа.
Амра Зарандиаҧҳа, Саид Агәхаа, АТ.
749
Фазиль Искандер ихьӡ зху аурыс драматә театр имҩаҧнагахьоу ауснагӡатәқәа рлыҵшәақәеи, аҧхьаҟа ахәаҧшцәа идырбахо ақәыргыламҭақәеи ртәы дазааҭгылеит атеатр аиҳабы Иракли Хынҭба аҧсуа телехәаҧшраҿы имҩаҧысыз апресс-конференциаҟны.
Апресс-конференциаҿы Иракли Хынҭба дазааҭгылеит аурыс драматә театр жьҭаарамза зеижә, ҩнызқьи жәаф шықәса инаркны атеатр асценаҿ ахәаҧшцәа ишдырбаз хыҧхьаӡара рацәала еиуеиҧшым ақәыргыламҭақәа. «Дара ақәҿиара дуқәа рымоуп, атеатр аҭааҩцәа бзиа ибаны иахәаԥшуеит», - ҳәа азгәеиҭеит Хынҭәба. Иара инаҵшьны иазгәеиҭеит, аурыс драматә театраҿы имаҷым аиҭакрақәа. Иахьатәи аамҭазы аурыс драматә театр зегь реиҳа ахәаҧшцәа зҭаауа акы акәны иҟоуп. Егьырҭ ашықәсқәа ирҿурҧшуазар, арҭ арбагақәа акыр еиҳауп, ахәаҧшцәа рхыҧхьаӡара фынтә еиҳахеит, ҳәа азгәеиҭеит Хынҭәба. Аурыс Драматә театр аусура убас еиҿкаауп, иҳәеит иара, иқәдыргылараны иҟоу аспектакльқәа рсиа ҩ-мыз ҧхьаҟа ишьақәдырҕәҕәоит.
Рашәарамза иалагӡан Иракли Хынҭəба иажәақәа рыла, ахәаҧшцәа идырбахоит, имаҷымкәа ақәыргыламҭақәа. Уажәтәи аамҭазы артистцәа рҽазыҟарҵоит Кен Лиудвиг икомедиа «Примадонна». Уи апримиера мҩаҧысоит рашәарамза 15-16 рзы.
Апресс-конференциаҿы Иракли Хынҭәба убасгьы дазааҭгылеит атеатр аҧхьаҟа ишьҭоу аусқәа ртәгьы, РУСДРАМ ахыбраҿы 2018 шықәсазы ишазҧхьагәаҭоу хкы рацәала ақәыргыларақәа. Урҭ рықәыргыларазы ааҧхьара рымоуп Аҧсны анҭыҵтәи арежессиорцәа.
Амра Зарандиаҧҳа, Саид Агәхаа, АТ.
Оцените новость:
+1
+2
+3
+4
+5
Сохраните ссылку или поделитесь с друзьями